ඔහු රජුගේ රහස් චරපුරුෂයෙකු විය. ඔහුගේ මග පෙන්වීම යටතේ පෘතුගීසිහු බලන කොටුවට ඇතුළුවූහ. එහෙත් සිංහල හමුදාව බළකොටුව අතහැර ගොස් තිබුණි. ඒ අනුව පෘතුගීසී හමුදා 1603 පෙබරවාරි මාසයේදී කොටුව තුළට ඇතුළු වී එහි කඳවුරු බැඳගත්හ. මේ අතරතුර අසවේදුගේ හමුදා දෙකඩ කිරීමට උඩරට රජු උපායක් යෙදීය. ඔහුගේ සේනාවෝ හත් කෝරළයේ තලම්පිටිය පෘතුගීසි බළකොටුවට ප්‍රහාර එල්ල කළහ. එම ප්‍රහාරය මැඩපැවැත්වීම සඳහා පෘතුගීසි බළඇණි දෙකක් සහ ලැස්කිරිඤ්ඤ භටයින් 1000ක් සීමන් සිංඤා් යටතේ තලම්පිටියට යැවීමට අසවේදුට සිදුවිය. බලන කඳවුරේ සිටි ආක්‍රමණිකයින් පස් වැනි දින උදය වරුවේ මහනුවර අල්ලාගැනීම සඳහා ලැස්කිරිඤ්ඤ භට පිරිසක් යැවීය. එහෙත් ඔවුන් ආපසු පැමිණියේ නැත. ඔවුහු උඩරට රජුට එකතු වූහ. කඳවුර තුළ සිටි ලැස්කිරිඤ්ඤ භට පිරිසක් කාංගරආරච්චි යටතේ පිටත්ව ගොස් රජුට එකතු වූ බව අසවේදුට දැනගන්නට ලැබුණේ මේ අතරතුරය. එදා රාත්‍රියේම පටන් නවතා පසුබැසීමට අසවේදු තීරණය කළේය.
පෘතුගීසි හමුදාව පාලනය වූයේ කාගේ නායකත්වය යටතේද?
අසවේදුගේ